Hvad går EU’s retsstatsprincip ud på?

EU bygger på retsstatsprincippet. Det vil sige, at alle EU's tiltag bygger på traktater, der er blevet vedtaget frivilligt og på demokratisk vis af alle medlemslandene.

Det betyder, at lov og ret skal overholdes af et uafhængigt retsvæsen, og at EU-domstolens afgørelser skal respekteres af alle.

Retsstatsprincippet er sammen med et funktionelt demokrati og respekt for menneskerettigheder nogle af de kriterier, som alle lande i EU skal overholde

Hvis EU-retten bliver krænket, kan man indlede en såkaldt artikel 7-procedure mod medlemslandet.

Hvis landets krænkelse af EU-værdierne er ”væsentlig og vedholdende”, kan det føre til, at landets stemmerettigheder i EU bliver suspenderet.

Kilde: EU